આઇસીસી મહિલા વિશ્વ કપ 2017માં ભલે ભારતીય ટીમે વિજય પ્રાપ્ત ન કર્યો હોય, પરંતુ લોકોના મન અવશ્ય જીત્યાં છે. વિશ્વ કપ 2017માં શાનદાર પ્રદર્શન કરનાર ટીમ ઇન્ડિયાને પીએમ મોદીથી માંડીને બોલિવૂડ સિતારાઓ સુધી સૌ કોઇ અભિનંદન પાઠવી રહ્યું છે. ભારતીય મહિલા ક્રિકેટ ટીમમાં કપ્તાન મિતાલી રાજ સિવાય સ્મૃતિ મંધાના, પૂનમ રાઉત, ઝૂલન ગોસ્વામી, હરમનપ્રીત કૌર વગેરે જેવા અનેક ચહેરાઓ પોતાના શાનદાર પ્રદર્શનને પરિણામે ચર્ચામાં આવ્યા છે.